Държавен вестник, бр. 6, 2021 г., стр. 23

БРОЙ  6	
Д Ъ Р Ж А В Е Н  В Е С Т Н И К 	
СТР.  23  
спрямо общия период на лишаване от права, 
който следва да бъде изтърпян.
Чл. 51. (1) Спортист или друго лице, което 
е лишено от права или изтърпява временно 
отстраняване, по време на лишаването от права 
или временното отстраняване няма право да 
участва по какъвто и да е начин в състезания 
или дейности, които са оторизирани или ор-
ганизирани от подписала страна, нейна орга-
низация членка, клуб или друга организация, 
членуваща в организация – членка на подписа-
ла страна, както и в състезания, оторизирани 
или организирани от професионална лига 
или от друга организация за спортни прояви 
на международно или национално ниво или 
в елитни или национални спортни дейности, 
финансирани от правителствена организация, 
с изключение на оторизирани образователни 
или рехабилитационни програми.
(2) Спортист или друго лице, което изтър-
пява период на лишаване от права, по-дълъг 
от четири години, има право след края на 
четвъртата година да участва като спортист в 
местни спортни прояви, които не са ръково-
дени или не са под юрисдикцията на страна, 
подписала Кодекса, или на член на страна, 
подписала Кодекса, но само ако местната 
спортна проява не се провежда на равнище, 
което би позволило директно или индиректно 
класиране на спортиста или на друго лице (или 
натрупване на точки) за участие в национа-
лен шампионат или в международна спортна 
проява, и не включва работа на спортиста 
или на друго лице в каквото и да е качество 
със защитени лица.
(3) Спортист или друго лице, което изтър-
пява период на лишаване от права, продъл-
жава да подлежи на тестване и на всички 
изисквания от страна на Антидопинговия 
център за предоставяне на информация за 
местонахождение.
Чл. 52. Като изключение от предходния 
член спортист може да се завърне към трени-
ровъчния процес в отбора си или да използва 
спортните съоръжения на клуба или на друга 
организация – член на подписала страна, през 
по-краткия от следните периоди: 
1. два месеца преди изтичането на периода 
на лишаване от права на спортиста, или
2. последната четвърт от наложения период 
на лишаване от права.
Чл. 53. (1) Когато спортист или друго лице, 
обявено за лишено от права, наруши забраната 
за участие в спортно-състезателна дейност, 
описана в чл. 51, по време на период на ли-
шаване от права, резултатите от участието 
му се анулират и нов период на лишаване от 
права, равен по време на първоначалния, се 
добавя след края на първоначалния период 
на лишаване от права. Новият период на 
лишаване от права, включително порица-
ние без период на лишаване от права, може 
да бъде съобразен със степента на вина на 
спортиста или на съответното друго лице, 
както и с други обстоятелства около случая. 
Решението за това дали спортист или друго 
лице е нарушило забраната за участие и 
дали е уместно да се съобрази санкцията 
се взема от антидопинговата организация, 
чиято процедура за управление на резултати 
е довела до налагането на първоначалния 
период на лишаване от права. Това решение 
може да бъде обжалвано в съответствие с 
чл. 40 и 41. 
(2) На спортист или друго лице, което 
наруши забраната за участие по време на 
периода на временно отстраняване, описан 
в чл. 51, не се зачита изтърпян период за 
лишаване от права, а резултатите от такова 
участие се анулират. 
(3) Ако спортно-техническо лице или друго 
лице окаже съдействие на лице при нарушаване 
на забраната за участие в спортно-състезателна 
дейност по време на период на лишаване от 
права или временно отстраняване, Дисци-
плинарната комисия има право да наложи 
санкции за нарушение на чл. 6, ал. 1, т. 9 за 
оказаното съдействие.
Чл. 54. За всяко нарушение на антидо-
пинговите правила, за което не се прилага 
намалена санкция по реда на чл. 44, ал. 5 и 
6 , част от или цялата финансовата подкрепа 
или други, свързани със спортната дейност 
облаги, получавани от лицето, ще бъдат от-
теглени от ММС, БОК, Българската паралим-
пийска асоциация и съответната национална 
лицензирана спортна организация. 
Чл. 55. Задължителната част от всяка 
санкция включва автоматично публикуване 
в съответствие с Процедурата за управление 
на резултати. Задължителното публично 
оповестяване не се изисква, когато е уста-
новено, че нарушението на антидопинговото 
правило е извършено от непълнолетен, защи-
тено лице или от непрофесионален спортист. 
Всяко евентуално публично оповестяване в 
случай на непълнолетен, защитено лице или 
непрофесионален спортист трябва да бъде 
пропорционално на фактите и обстоятелствата 
по случая.
Чл. 56. (1) Когато повече от един спортист 
от отбор в отборен спорт е известен по реда 
на Процедура за управление на резултати за 
нарушение на антидопинговите правила във 
връзка с дадена спортна проява, ръководният 
орган на проявата трябва да проведе съответ-
но целево тестване на отбора през периода 
на проявата. 
(2) Ако повече от двама членове на отбор 
в отборен спорт са признати за виновни в 
извършване на нарушение на антидопинговите 
правила през периода на спортна проява, ръко-
водният орган на проявата налага подходяща 
санкция и на отбора (например отнемане на 
точки, анулиране на участието в състезание 
или спортна проява или друга санкция) в 
допълнение към последиците, наложени на